Diari Oficial de la Generalitat Valenciana


Sumari del DOGV 9544, del 01-03-2023 (2023/2076)

Extracte de l'Ordre 1/2023, de 27 de febrer, de la Conselleria d'Economia Sostenible, Sectors productius, Comerç i Treball, per la qual s'estableixen les bases reguladores i la convocatòria plurianual per a 2023 i 2024 del Programa de foment dels acords territorials en matèria d'ocupació i desenvolupament local participatiu i sostenible a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2076


Data del document
:   27-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de l'Ordre 1/2023, de 27 de febrer, de la Conselleria d'Economia Sostenible, Sectors productius, Comerç i Treball, per la qual s'estableixen les bases reguladores i la convocatòria plurianual per a 2023 i 2024 del Programa de foment dels acords territorials en matèria d'ocupació i desenvolupament local participatiu i sostenible a la Comunitat Valenciana. [2023/2076]  
  
BDNS (identif.): 678306.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/678306)  
  
Primer. Objecte i àmbit  
L'objecte d'aquesta ordre és establir les bases reguladores i la convocatòria plurianual per a 2023 i 2024 que regiran la concessió de subvencions destinades a fomentar projectes en matèria d'ocupació, emprenedoria, economia social i desenvolupament local que beneficien les condicions del mercat laboral i milloren les oportunitats d'ocupació, i es desenvolupen en el marc dels pactes territorials en matèria d'ocupació i desenvolupament local participatiu i sostenible de la Comunitat Valenciana, que s'ajusten al que es disposa en el Decret 235/2022, de 30 de desembre, del Consell. Els projectes seran coherents amb les necessitats territorials detectades en els diagnòstics del mercat de treball i estratègies territorials, i es procurarà la realització d'actuacions tendents a disminuir la bretxa de gènere.  
  
Segon. Entitats beneficiàries i condicions  
1. Podran ser entitats beneficiàries d'aquestes subvencions:  
a) Les entitats amb personalitat jurídica integrades per entitats locals i agents socials més representatius o altres actors clau, públics i privats, del seu territori a través de les quals s'hagen instrumentat els acords territorials en matèria d'ocupació i desenvolupament local.  
b) Les entitats locals i vinculades (incloses les mancomunitats) de la Comunitat Valenciana que hagen subscrit un pacte territorial. Quan l'àmbit d'actuació incloga més d'una entitat local, haurà de constar un acord previ entre aquestes i només podrà presentar sol·licitud una de les entitats que l¿hagueren subscrit. Per a la seua acreditació, s'aportaran els corresponents acords del ple de la corporació i, si escau, els convenis interadministratius que s'hagen subscrit.  
2. El pacte territorial haurà de figurar inscrit en el Registre de Pactes Territorials per l'Ocupació i Desenvolupament Local Participatiu i Sostenible de la Comunitat Valenciana, sense perjudici del que s'establisca en les disposicions transitòries del Decret 235/2022, de 30 de desembre, del Consell, pel qual es regulen l'adopció i el reconeixement dels pactes territorials per l'ocupació i el desenvolupament local participatiu i sostenible de la Comunitat Valenciana, i es crea el seu registre.  
3. No podran obtindre la condició d'entitat beneficiària aquelles en les quals concórrega alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions; a aquest efecte, les entitats presentaran la corresponent declaració responsable.  
  
Tercer. Bases reguladores  
Ordre 1/2023, de 24 de febrer. de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores i la convocatòria plurianual per a 2023 i 2024 del Programa de foment dels acords territorials en matèria d'ocupació i desenvolupament local participatiu i sostenible a la Comunitat Valenciana.  
  
Quart. Quantia  
1. L'import global màxim de les ajudes a concedir puja a 8.000.000 d'euros per a l'exercici 2023 i 8.000.000 d'euros per a l'exercici 2024.  
  
2. La subvenció compensarà els costos salarials i de cotització a la Seguretat Social del personal que desenvolupe els projectes, fins a un límit màxim en còmput anual de 39.900 euros per a la persona responsable de coordinar el projecte; 35.000 euros per al personal tècnic, i 26.600 euros per al personal de suport per a contractacions a jornada completa; en el cas de contractes a temps parcial o de duració inferior a dotze mesos, aquests límits es reduiran de manera proporcional.  
  
3. La subvenció per altres costos compensarà les despeses descrites a continuació, sempre que tinguen una vinculació directa amb els projectes subvencionables fins al límit del 15 % dels costos salarials i de la Seguretat Social justificats i aprovats:  
- Despeses d'arrendament de locals, equips i plataformes tecnològiques associats al desenvolupament dels projectes subvencionats.  
- Despeses en béns consumibles i materials didàctics utilitzats en la realització de les actuacions derivades dels projectes subvencionades.  
  
- Despeses de publicitat i difusió dels projectes subvencionats, entenent com a tals les derivades de difusió en mitjans impresos, mitjans digitals, ràdio i TV, indicant-hi expressament en qualsevol mitjà de difusió que l'actuació és finançada per LABORA Servei Valencià d'Ocupació i Formació i pel Ministeri de Treball i Economia Social, i que l'actuació s'enquadra en el programa AVALEM TERRITORI, sempre evitant imatges discriminatòries de la dona i fomentant la igualtat, la pluralitat de rols i el llenguatge no sexista.  
  
- Despeses ocasionades per la intervenció de persones expertes en matèria de desenvolupament local en jornades, seminaris, sessions formatives, etc.  
  
Cinqué. Forma i termini de presentació de sol·licituds  
1. La sol·licitud es presentarà de manera telemàtica en la seu electrònica de la Generalitat Valenciana, a través del procediment GUC habilitat a aquest efecte i denominat EMPACE 2023-2024 del Programa de foment dels acords territorials en matèria d'ocupació i desenvolupament local participatiu i sostenible de la CV. En la pàgina web de LABORA (www.Labora.gva.es) estarà disponible la informació sobre aquesta convocatòria i s'habilitarà un accés a la seu electrònica per a formular la sol·licitud. Per a això, s'haurà de disposar de signatura electrònica avançada, bé amb el certificat reconegut d'entitat o certificat de representant d'entitat. Així mateix, en l'esmentada pàgina web estaran disponibles els diferents tràmits a emplenar en el procediment. Seran inadmeses aquelles sol·licituds no presentades utilitzant el procediment GUC descrit.  
2. El termini per a la presentació de sol·licituds serà de deu dies hàbils a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
València, 27 de febrer de 2023.- El conseller d'Economia Sostenible, Sectors Productius, Comerç i Treball: Rafael Climent González.